text: Klap-salver med hjemmefra
  20 januar 2011 kl. 19.04
  Tusinder af syd-jyder er taget til håndbold-Vm i Malmø for at heppe. Årsagen er, at der er mange syd og sønderjyske spillere på det danske hold.
  Syv af de 16 på det danske hold spiller i Sydjylland eller Flensborg, og det kunne ses på Malmø i dag. Der var mange rød-hvide personer i  by-billedet, og hvis nogle af de mange fans havde glemt at tage de danske farver med, kunne de købe uniformen i en af de lokale butikker for håndbold-fans.
  
  En god gave
  TV SYDs udsendte Karin Charity Søkilde løb ind i et badminton-hold fra Lindved. I alt 16 personer, som var taget til Sverige for at heppe.  
  Hun traf også ægteparret Lene og Kurt Kofoed-Toft fra Løjt Sønderskov. 
  Kurt fik en vm-billet af sine døtre, og så måtte han også skaffe en til fruen, så de begge kunne komme af sted. 
  Fru Kofoed-Toft sagde lige før kampen, at selvfølgelig vinder Danmark over Kroatien. Men HVIS nu det blev Kroatien, så ville hun følge kroaterne hele vejen, for dem er der nu noget særligt over - synes hun.
  